**ÅRSMELDING STEINHUSETS VENNER 2014**

**Foreningens styre:**

Amund Bø leder Sigrid Heier nestleder

Ragnhild Røken Esbjug kasserer Erik Kühle-Hansen sekretær

Johan Grini materialforvalter

**Varamedlemmer til styret:** Anne Lise Jorstad og Kari Wøien

**Revisorer:** Knut Sterud og Arne Haugestøl

**Valgkomité:** Anne Marie Hvattum, Astrid Gulbrandsen og Aud Egge

**Representant Stiftelsen Steinhuset:** Amund Bø

Medlemstall: 258 Foreninger: 4 Æresmedlemmer: 2

**Aktiviteter og arrangementer:**

Det er avholdt 2 styremøter og 10 kulturarrangementer.

4.mars: **«Irgendwo auf der Welt»**  ble presentert av sanger Ingvild Storhaug og pianist Trond Lindheim. Hovedvekten av programmet var hentet fra Tyskland med utgangspunkt i kabaret, filmschlagere og dansemusikk fra 1920 og 30-tallet. Mellomkrigstidens sanger var kjennetegnet ved skarpe, vittige tekster og stemningsfulle melodier. En gjennomført elegant konsert.

25.mars: **«Hva er dannelse?»** Spørsmålet ble stilt i et foredrag av filosof og førstelektor ved Universitetet i Oslo Per Ariansen. Et foredrag som etterlot seg åpne spørsmål og få svar.

9.april: **«Når kommer Kina til å gå forbi USA som verdens ledende makt?»** Steinhusets Venner har ventet en del år på besøk av Geir Lundestad, direktør for Nobelinstituttet og sekretær for den norske Nobelkomitéen. Lundestad var vel verdt å vente på! Til tross for temaets iboende alvor ga han oss et lett, nesten lekende foredrag, som munnet ut i et utsagn om at Lundestad var i tvil om at Kina ville gå forbi USA!

26.mai: **«The Beatles»** Filosof Henrik Syse tok for seg de uslitelige popidoler «The Beatles» i et morsomt foredrag med «smaksprøver».

14.juni: **«Du skal få en dag imårå»** Sangkoret Karteswingen har gledet hadelendinger og andre med korsang siden 2000 og gjorde ikke skam på årets 100 års-jubilant Alf Prøysen.

4.september: **«All the Things you are»** Ifølge programmet hadde denne duoen besøkt Steinhuset før, og vi visste at dette er kvalitet. Og det vet vi fortsatt; Anne Vada og Ivar Anton Waagaard begeistret sitt publikum nok en gang. Og da Ivar Anton klemte til med «Dizzy Fingers», var det nok en del i salen som savnet et dansegulv!

2.oktober: **«Norge – fra enfold til mangfold»** Anne Sender, bl.a. tidligere forstander for Det Mosaiske Trossamfunn i Oslo, ga oss et helt gjennom seriøst foredrag hvor hun bl.a. pekte på at nordmenn så vidt har begynt på en reise for å lære å tilpasse seg andre religioner og kulturer. Denne reisen kan nok bli lang for mange av oss.

29.oktober: «**Middelalderens kvinner» med Vox Antiqua.** Sangeren Marilena Zlatanou, med musikerne Vegar Lund og Anna Helgadottir, gav oss en flott kveld med musikk og sanger fra middelalderen, som i hovedsak var i Kvinnens tegn. Spesielt kvinnen over alle andre, jomfru Maria, ble hyllet.

18.november: **«Russland og Putin»** Når man inviterer en kraftfull bergenser som Hans-Wilhelm Steinfeld til Steinhuset, trenger man ikke lydanlegg! En stappfull foredragssal fikk en rykende fersk «kronikk» av et av NRK’s nyhets-ankere hva angår Russland. Han var rimelig nådeløs mot Vladimir Putin med konsorter, og dro oss selvfølgelig også med på visitter til tidligere Sovjet-ledere, populære og upopulære, sett med vestlige øyne.

9.desember: «**Damekoret HIKK».** Under sin energiske dirigent, Gisle Sløtte, gav koret oss en flott konsert med både julesanger, middelaldersanger og noen komposisjoner i den lettere sjangeren. Svært hørbart og vakkert.

Vi takker Lunner og Gran kulturkontor og Sparebank 1 Ringerike Hadeland for økonomisk støtte. Takk også til aktører, publikum og ikke minst kake- og kaffegjeng for deres gode bidrag.

**Regnskap for Steinhusets Venner. År 2014**

**Utgifter:**

Honorarer: kr. 65 301,25

Annonser: 16 505,29

Piano stemming/vedlikehold 12 675,00

Inventar: 8 094,00

Porto: 5 145,00

Div.: 7 5676,10

 kr. 115 296,64

Balanse.: 10 329,86

 kr. 125 626,50

**Inntekter:**

Billettinntekter: kr. 68 520,00

Medlemskontingent: 26 555,00

Tilskudd/gaver: 24 500,00

Renter: 3 373,00

Div.: 2 678,50

 kr. 125 626,50

**Beholdning: 31/12-2014 1/1- 2014**

Koto nr.: 2020 54 14895 kr. 172 523,11 kr. 169 175,11

 2020 08 03133 10 311.21 3 337,35

 2030 13 96067 9 757,80 9 749,80

 kr. 192 592,12 kr. 182 262,26

Overskudd 10 329,86

 kr. 192 592,12 kr. 192 592,12

Jaren, 10/2-2015

Ragnhild Røken Esbjug/sign